Koordinatės: 54°57′14″š. pl. 23°02′18″r. ilg.﻿ / ﻿54.953799°š. pl. 23.038393°r. ilg.﻿ / 54.953799; 23.038393

| Šakių sporto centras |
| --- |
|  |
| Oficialus pavadinimas | Šakių rajono savivaldybės Jaunimo kūrybos ir sporto centras |
| Vieta | Šakiai, V. Kudirkos g. 64 |
| Pradėtas statyti | 2007 m. |
| Atidarytas | 2009 m. |
| Savininkas | Šakių rajono savivaldybė |
| Statybos kaina | 10 mln. litų |
| Talpa | 500–800 |
| Nuomininkai | Šakių „Vytis" |

**Šakių jaunimo kūrybos ir sporto centras, Šakių JKSC** stovi Šakiuose, V. Kudirkos g. 64. Šalia yra centrui priklausantis plaukimo baseinas.

Sporto centras atidarytas 2009 m. spalio 5 d. Per pusantrų metų pastatytas jaunimo kūrybos ir sporto centras Šakių savivaldybei kartu su įvairių Europos Sąjungos fondų pagalba kainavo 10 mln. litų. Jis buvo „pakrikštytas" rungtynėmis tarp vietos „Zanavyko" ir Vilniaus „Lietuvos Ryto". Pajėgiausios sudėties sostinės klubas 111:50 įveikė Regioninės krepšinio lygos (RKL) vicečempionę.

Šioje salėje savo namų rungtynes žaidžia Šakių „Vyčio" komanda, rungtyniaujanti Nacionalinėje krepšinio lygoje.

Sporto kompleksas
-----------------

Šakių JKSC baseinas
Sporto komplekse pirmiausiai buvo atidaryta sporto salė, pritaikyta žaisti krepšiniui ir tenisui bei treniruoklių salė. Sporto salėje anksčiau vyko RKL varžybos, kuriose Šakiams atstovavo krepšinio klubas „Zanavykas". Sporto aikštele arenoje taip pat naudojasi rajoninės lygos komandos, MKL (Moksleivių krepšinio lyga). Krepšinio aikštelėje yra virš 500 sėdimų vietų. Esant reikalui jų skaičių galima padidinti iki 800 vietų.

Sporto salėje vyksta ir nacionalinio bei vietinio lygio badmintono varžybos. Antrame aukšte yra įruošta treniruoklių salė, kuri šiuo metu yra moderniausia Šakiuose. Joje gausu treniruoklių ir kito sportinio inventoriaus. Čia lankytojams padeda patyrę treneriai.

Centre 2011 m. vasario 18 d. ėmė veikti 25 m ilgio, 14 m pločio ir nuo 1,4 iki 1,8 m gylio plaukimo baseinas. Šalia jo yra sūkurinė vonia, skirta vandens malonumus mėgstantiems žmonėms. Vaikams tarp sūkurinės vonios ir didžiojo baseino įrengtas vaikų baseinėlis (gylis - 45 cm), kuriame mažieji gali linksmai leisti laiką žaisdami vandenyje. Šalia klientams įrengtos dvi pirtys. Baseino lankytojus prižiūri patyrę gelbėtojai.

Nuorodos
--------

* Sporto centro svetainė Archyvuota kopija 2014-10-18 iš Wayback Machine projekto.
* Naują Šakių areną krikštijo Lietuvos čempionai Archyvuota kopija 2010-01-25 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sporto arenos |
| --- |
|  |
| 10000+ žiūrovų | 
Avia Solutions Group arena · Žalgirio arena |
|  |
| 5000+ žiūrovų | 
Alytaus arena · Kalnapilio arena · Šiaulių arena · Švyturio arena |
|  |
| 3000+ žiūrovų | 
Jonavos arena · Kėdainių arena · Sportima arena · Utenos arena · Vilniaus pramogų arena · *Vilniaus sporto rūmai* |
|  |
| 2000+ žiūrovų | 
Aukštaitijos sporto rūmai · Jeep arena · Kauno sporto halė · Marijampolės futbolo arena (maniežas) |
|  |
| 1000+ žiūrovų | 
Elektrėnų ledo rūmai · Forum Palace · Gargždų arena · Garliavos arena · Palangos arena · Pieno žvaigždžių arena · Prienų arena · Vilniaus Žemynos progimnazijos arena |
|  |
| 500+ žiūrovų | 
Kauno ledo rūmai · Molėtų arena · Radviliškio sporto arena · Šakių sporto centras |
|  |
| <500 žiūrovų | 
Kauno ledo arena · Lazdijų sporto centras · SEB arena |

 |